Hemipteroidný hmyz

Hemipteroidný hmyz (lat. Paraneoptera, Hemiptero(i)dea, Acercaria; iné slovenské a latinské názvy pozri nižšie) je veľký taxón (hodnotený napríklad ako kohorta či subdivízia) z taxónu novokrídlatce (Neoptera).

Názvy
Slovenské názvy tohto taxónu sú: 
hemipteroidný hmyz v širšom zmysle; menej formálne alebo ak nie je istá monofyletickosť taxónu: hemipteroidné rady (hmyzu)v širšom zmysle, hemipteroidná skupina (radov/hmyzu) v širšom zmysle, hemipteroidný komplex v širšom zmysle (angl. Hemipteroid complex alebo Hemipteroid assemblage)  [Tieto názvy sú v podstate ekvivalent latinského názvu Hemipteroidea a v užšom zmysle označujú Hemiptera či Condylognatha - pozri Hemipteroidea ];
paraneoptérny hmyz, paraneopterný hmyz, paraneoptéry [Tieto názvy sú v podstate ekvivalent latinského názvu Paraneoptera]; 
homopteroidný hmyz,
nesprávne: hymenopteroidný hmyz.

Vedecké (latinské) názvy tohto taxónu sú: Paraneoptera, Acercaria, Hemipterodea, Hemipteroidea v najširšom zmysle; menej často: Panhomoptera, Parametabola, Anurota, Acercarida, Hemineoptera, Hemipteradelphia, Psocoidea v najširšom zmysle, Clareocercaria (pozri nižšie uvedenú systematiku), Hypoperlidea v najširšom zmysle, (obyčajne vrátane časti vyhynutých druhov z taxónov Paleoptera a Polyneoptera:) Cimiciformes v najširšom zmysle.

Charakteristika 
Od taxónu ortopteroidný hmyz (Polyneoptera) sa hemipteroidný hmyz (Paraneoptera) líši len dvoma stabilnými znakmi: zjednodušená, niekedy extrémne odvodená žilnatina krídel a neprítomnosť cerkusov. Ďalšie znaky sú skôr trendmi:
 ústne orgány sú hryzavé len u primitívnych radov (pavši v užšom zmysle, švoly), kým u prevažnej väčšiny taxónov pozorujeme tendencie k vzniku bodavocicavého ústneho ústrojenstva; 
 chodidlo je zložené z najviac troch článkov; 
 častá je brachyptéria až aptéria; 
 vývin je u pôvodnejších foriem paurometabolia, kým u odvodených typov je to už neometabolia s náznakom pokojového štádia – pakukly (pseudopupa) (strapky [Thysanoptera], Aleyrodinea, Coccinea). Vývin časti hemipteroidného hmyzu tak hemipteroidný hmyz stavia do pozície prirodzenej hraničnej skupiny medzi hemimetabolným hmyzom (Hemimetabola, Exopterygota) a holometabolným hmyzom (Holometabola, Endopterygota).

Systematika 
hemipteroidný hmyz (Paraneoptera/Acercaria) v širšom zmysle/Clareocercaria:
 rad †Miomoptera - staršie zaraďovaný buď do taxónu Endopterygota alebo ako bazálne Eumetabola 
 ? čeľaď †Sojanoperidae
 ? čeľaď †Montanuraliidae 
 rad †Hypoperlida/nadrad Hypoperlidea - v najužšom zmysle, čiže len čeľaď Hypoperlidae 
 hemipteroidný hmyz (Paraneoptera/Acercaria) v užšom zmysle:
 rad [staršie: nadrad] všivavky v širšom zmysle/pavši v širšom zmysle/pisivky v širšom zmysle (Psoco(i)dea/ Psocoptera v širšom zmysle/Phthiraptera v širšom zmysle) - v tradičných systémoch sa delí na:
 pavši v užšom zmysle/pisivky v užšom zmysle (Psocoptera v užšom zmysle/Copeognatha)
 všivavky v užšom zmysle/vši v širšom zmysle (Phthiraptera v užšom zmysle)
 švoly (Mallophaga)
 vši v užšom zmysle (Anoplura)
 †Permopsocida - vrátane čeľade †Archipsyllidae
 Condylognatha/Panhemiptera/Hemipteria/Hemipteroidea
 rad strapky (Thysanoptera):
 podrad krídelkaté (Terebrantia)
 podrad rúrkaté (Tubulifera)
 rad [staršie: nadrad] polokrídlovce (Hemiptera v širšom zmysle) - v tradičných systémoch sa delí na: 
 rovnakokrídlovce (Homoptera)
 bzdochy (Heteroptera/Hemiptera v užšom zmysle)

V minulosti sa do Paraneoptera niekedy zahŕňal aj (dodnes problematický) taxón zoraptery (Zoraptera); názov Acercaria potom spravidla špecificky označoval Parenoptera bez zorapter.

Iné projekty

Poznámky

Zdroje